CELEX: C2007/269/104
Language: mt
Date: 2007-11-10 00:00:00
Title: Kawża T-340/07: Rikors ippreżentat fl- 4 ta' Settembru 2007 — Evropaïki Dynamiki vs Il-Kummissjoni

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/57
            
         Rikors ippreżentat fl-4 ta' Settembru 2007 — Evropaïki Dynamiki vs Il-Kummissjoni
   (Kawża T-340/07)
   (2007/C 269/104)
   Lingwa tal-kawża: L-Ingliż
   Partijiet
   
      Rikorrenti: Evropaïki Dynamiki (Ateni, il-Greċja) (rappreżentant: N. Korogiannakis, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tordna lill-Kummissjoni tħallas lir-rikorrenti s-somma ta' EUR 172 588,62 li tikkostitwixxi spejjeż mhux imħallsa effettivament sostnuti mir-rikorrenti fil-kuntest tal-kuntratt Nru EDC-53007 EEBO/27873;
            
         
               —
            
            
               tordna lill-Kummissjoni tħallas is-somma simbolika ta' EUR 1 000 bħala kumpens għad-dannu li subiet ir-reputazzjoni tar-rikorrenti;
            
         
               —
            
            
               tikkundanna l-Kummissjoni tbati l-ispejjeż tar-rikorrenti, legali u oħrajn relatati ma' dan ir-rikors.
            
         Motivi u argumenti prinċipali
   Dan ir-rikors, imressaq skond l-Artikoli 238 KE u 235 KE, jitlob kumpens għal dannu kkawżat mid-Deċiżjoni tal-Kummissjoni tas-16 ta' Mejju 2003 sabiex jiġi terminat il-kuntratt Nru EDC-53007 EEBO/2783 iffirmat mal-Kummissjoni, rigward il-proġett “e-Content Exposure and Business Opportunities” (“EEBO”) li għandu jiġi implementat fil-kuntest tal-programm multi annwali tal-Komunità sabiex jiġi stimulat l-iżvilupp u l-użu tal-kontenut diġitali Ewropew fuq in-netwerks golbali u sabiex tiġi promossa d-diversità lingwistika fis-soċjetà informatika (2001-2005) u li tinvolvi lil Fischer u lil Martinsen fl-implementazzjoni tal-proġett bħala konsulenti esterni.
   In sostenn ta' l-allegazzjonijiet tagħha, ir-rikorrenti ssostni li d-deċiżjoni ta' l-awtorità kontraenti (DĠ INFSO) li tittermina l-kuntratt tinkludi żbalji manifesti ta' evalwazzjoni li taw lok għal nuqqas li jiġu soddisfatti l-obbligi kuntrattwali tagħha. Barra minn hekk, hija osservat li d-deċiżjoni kkontestata ġiet adottata bi ksur tal-prinċipji ta' l-amministrazzjoni tajba u tat-trasparenza u li, f'diversi okkażjonijiet, aġenti speċifiċi tal-Kummissjoni naqsu milli jeliminaw allegati kunflitti ta' interessi. Fid-dawl ta' dan kollu, ir-rikorrenti ssostni li hija intitolata għal kumpens għas-servizzi pprovduti kif ukoll għall-ispejjeż sostnuti fil-kuntest ta' l-eżekuzzjoni tal-kuntratt flimkien ma' l-interessi akkumulati b'effett mid-data ta' meta dawn is-somom saru dovuti.